Ի լուր Թուրքիայի կառավարության, նշեմ, որ Կոլումբոսի հայտնաբերության և դրան հետևած ցեղասպանության համար իսպանացիները մինչ օրս ներողություն են խնդրում լատինոամերիկյան ժողովուրդներից: Իրականում դա հայտնագործություն չէր, քանզի այն վաղուց հայտնաբերված էր, և այնտեղ խաղաղորեն մարդիկ էին բնակվում՝ փոխադարձ սիրո ու հարգանքի մթնոլորտում, մարդիկ, ովքեր սիրում էին կյանքը, աշխատում իրենց ընտանիքների համար, շենացնում իրենց երկիրը: Ու հանկարծ եկան իսպանացիները և ոսկու մոլուցքով պաշարված՝ սկսեցին բռնի քրիստոնեականացման ու ստրկացման երկարատև, անխնա ու բարբարոսական պրոցեսը, որին զոհ գնացին հազարավոր մարդիկ: Արդեն քանի՜ սերունդ է փոխվել այդ հեռավոր ժամանականերից, սակայն այն չեն մոռացել ոչ ցեղասպանների սերունդերը և ոչ էլ ցեղասպանվածների: